CELEX: 52016PC0384
Language: fi
Date: 2016-06-10
Title: Ehdotus NEUVOSTON ASETUS maataloustuotteiden yhteiseen markkinajärjestelyyn liittyvien tiettyjen tukien ja vientitukien vahvistamista koskevien toimenpiteiden määrittämisestä annetun asetuksen (EU) N:o 1370/2013 muuttamisesta rasvattoman maitojauheen ostoihin sovellettavan määrällisen rajoituksen osalta

EUROOPAN KOMISSIO
            Bryssel 10.6.2016
            COM(2016) 384 final
            2016/0181(NLE)
            Ehdotus
            NEUVOSTON ASETUS
            maataloustuotteiden yhteiseen markkinajärjestelyyn liittyvien tiettyjen tukien ja vientitukien vahvistamista koskevien toimenpiteiden määrittämisestä annetun asetuksen (EU) N:o 1370/2013 muuttamisesta rasvattoman maitojauheen ostoihin sovellettavan määrällisen rajoituksen osalta
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               •Ehdotuksen perustelut ja tavoitteet
            
            
               
                  Maito- ja maitotuotemarkkinat ovat olleet pitkään vakavasti epätasapainossa. Maidon ja maitotuotteiden maailmanlaajuinen kysyntä laski vuoden 2015 aikana ennen kaikkea Venäjän tuontikiellon käyttöönoton ja jatkamisen sekä Kiinaan (maailman suurin maitotuotteiden tuoja) suuntautuvan viennin hiipumisen vuoksi. Samaan aikaan maidon tarjonta on yleisesti lisääntynyt tärkeimmillä viejäalueilla.
               
               
                  Maidon tuotanto kasvaa erityisesti unionissa, koska maidontuotantokapasiteettiin on tehty investointeja maitokiintiöiden poistumisen ja maailmanmarkkinoiden keskipitkän aikavälin positiivisten näkymien vuoksi. Vuonna 2015 maidon toimitukset lisääntyivät unionissa 2,5 prosenttia, mikä on yhteenlaskettuna yli 3,5 miljoonaa tonnia raakamaitoa. Ylimääräiset tuotetut maitomäärät on jalostettava esimerkiksi voiksi ja rasvattomaksi maitojauheeksi, koska näitä tuotteita voidaan varastoida pitkään. Vuonna 2015 rasvattoman maitojauheen tuotanto lisääntyikin 8,1 prosenttia ja voin 4,7 prosenttia. AGRI-pääosaston arvion mukaan EU:n maidon toimitukset lisääntynevät vuonna 2016 vielä 1,4 prosenttia.
               
               
                  Tämän vuoksi rasvattoman maitojauheen hinnat laskivat unionissa vuosina 2014 ja 2015 julkisen intervention hinnan tasolle. Myös voin hinnat ovat laskussa mutta edelleen julkisen intervention hinnan yläpuolella.
               
               
                  Neuvoston asetuksen (EU) N:o 1370/2013 3 artiklassa vahvistetaan määrälliset rajoitukset, kun voin ja rasvattoman maitojauheen ostaminen tapahtuu kyseisen asetuksen 2 artiklassa tarkoitettuun kiinteään hintaan (50 000 tonnia voille ja 109 000 tonnia rasvattomalle maitojauheelle). Kun kyseiset rajat saavutetaan, ostamisen on tapahduttava enimmäisostohinnan määrittämiseksi tarjouskilpailumenettelyllä.
               
               
                  Jotta maito- ja maitotuoteala voisi löytää uuden tasapainon nykyisessä vakavassa markkinatilanteessa ja jotta luottamus interventiomekanismien tehokkuuteen säilyisi, neuvosto päätti nostaa määrällisiä rajoituksia, jotka liittyvät voin ja rasvattoman maitojauheen ostamiseen kiinteään hintaan vuonna 2016.
               
               
                  Rasvattoman maitojauheen 109 000 tonnin alkuperäinen määrällinen rajoitus saavutettiin 31. maaliskuuta 2016. Ennen edellä mainitun neuvoston päätöksen voimaantuloa noin 27 000 tonnia rasvatonta maitojauhetta ostettiin tarjouskilpailumenettelyssä.
               
               
                  Koska ostamista kiinteillä hinnoilla jatkettiin kaksinkertaistetun enimmäismäärän käyttöönoton jälkeen, rasvatonta maitojauhetta on ostettu viikoittain paljon enemmän kuin alkuvuodesta. Uusi enimmäismäärä saavutetaan todennäköisesti pian.
               
               
                  Tämän vuoksi on asianmukaista nostaa toistamiseen määrällisiä rajoituksia, jotka koskevat rasvattoman maitojauheen ostoja kiinteään hintaan. Tähän pätevät samat syyt kuin alkuperäisen neuvoston päätöksen tapauksessa. Voin määrällistä rajoitusta ei ole tarpeen nostaa, sillä voista ei ole tähän mennessä saatu tarjouksia.
               
               
                  Koska on mahdollista, että tämän asetuksen voimaantullessa on automaattisesti käynnistyvä tarjouskilpailumenettely jo alkanut, on tarpeen jättää ottamatta huomioon kyseisessä menettelyssä ostetut määrät, jottei niitä vähennetä uusista käytettävissä olevasta enimmäismäärästä.
               
               
                  Jotta voidaan varmistaa, että tässä asetuksessa säädetty toimenpide vaikuttaa markkinoihin välittömästi ja edistää hintojen vakautumista, tämän asetuksen olisi tultava voimaan sitä päivää seuraavana päivänä, jona se julkaistaan.
               
            
            
               •Yhdenmukaisuus muiden alaa koskevien politiikkojen säännösten kanssa
            
            
               
                  Ehdotus on johdonmukainen maataloustuotteiden yhteisen markkinajärjestelyn hengen kanssa, koska sillä pyritään edistämään markkinoiden vakauttamista ja varmistamaan kohtuullinen elintaso alalla toimivalle maatalousväestölle.
               
               
                  Ehdotus on johdonmukainen Euroopan unionin toiminnasta tehdyn sopimuksen 43 artiklan 3 kohdan kanssa, jonka mukaan neuvosto hyväksyy hintojen, maksujen, tukien ja määrällisten rajoitusten vahvistamiseen sekä kalastusmahdollisuuksien vahvistamiseen ja jakamiseen liittyvät toimenpiteet.
               
            
            
               •Yhdenmukaisuus unionin muiden politiikkojen kanssa
            
            
               
                  Ei sovelleta
               
            
            
               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE
            
         
         
            
               •Oikeusperusta
            
            
               
                  Euroopan unionin toiminnasta tehdyn sopimuksen 43 artiklan 3 kohta.
               
            
            
               •Toissijaisuusperiaate (jaetun toimivallan osalta) 
            
            
               
                  Ehdotus kuuluu EU:n ja jäsenvaltioiden jaettuun toimivaltaan ja on toissijaisuusperiaatteen mukainen.
               
            
            
               •Suhteellisuusperiaate
            
            
               
                  Ehdotus on suhteellisuusperiaatteen mukainen.
               
            
            
               •Toimintatavan valinta
            
            
               
                  Ei sovelleta
               
            
            
               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET
            
            
               •Jälkiarvioinnit/toimivuustarkastukset
            
            
               
                  Ei sovelleta
               
            
            
               •Sidosryhmien kuuleminen
            
            
               
                  Ei sovelleta
               
            
            
               •Asiantuntijatiedon keruu ja käyttö
            
            
               
                  Ei sovelleta
               
            
            
               •Vaikutustenarviointi
            
            
               
                  Ei sovelleta
               
            
            
               •Sääntelyn toimivuus ja yksinkertaistaminen
            
            
               
                  Ei sovelleta
               
            
            
               •Perusoikeudet
            
         
         
            
               
                  Ei sovelleta
               
            
            
               4.TALOUSARVIOVAIKUTUKSET
            
            
               
                  Ehdotuksen talousarviovaikutukset rajoittuvat hintaeroon, joka on neuvoston asetuksen (EU) N:o 1370/2013 2 artiklassa tarkoitetun kiinteän hinnan ja sen hinnan välillä, joka olisi mahdollisesti määritelty tarjouskilpailumenettelyllä. Näissä olosuhteissa (ja aiempiin kokemuksiin perustuen) on todennäköistä, että jälkimmäinen hintataso olisi asettunut lähelle kiinteää hintaa, joten tosiasialliset talousarviovaikutukset ovat hyvin vähäiset.
               
            
            
               5.LISÄTIEDOT
            
            
               •Toteuttamissuunnitelmat, seuranta, arviointi ja raportointijärjestelyt
            
            
               
                  Ei sovelleta
               
            
            
               •Selittävät asiakirjat (direktiivien osalta)
            
            
               
                  Ei sovelleta
               
            
            
               •Ehdotukseen sisältyvien säännösten yksityiskohtaiset selitykset
            
            
               
                  Ei sovelleta
               
            
            
               2016/0181 (NLE)
            
            
               Ehdotus
            
            
               NEUVOSTON ASETUS
            
            
               maataloustuotteiden yhteiseen markkinajärjestelyyn liittyvien tiettyjen tukien ja vientitukien vahvistamista koskevien toimenpiteiden määrittämisestä annetun asetuksen (EU) N:o 1370/2013 muuttamisesta rasvattoman maitojauheen ostoihin sovellettavan määrällisen rajoituksen osalta
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 3 kohdan,
            
            
               ottaa huomioon Euroopan komission ehdotuksen,
            
            
               sekä katsoo seuraavaa:
            
            
               (1)Maito- ja maitotuotemarkkinat ovat olleet pitkään vakavasti epätasapainossa. Vaikka maidon ja maitotuotteiden maailmanlaajuinen tuontikysyntä pysyi vuonna 2015 kokonaisuudessaan vakaana vuoteen 2014 verrattuna, tuotanto lisääntyi merkittävästi unionissa ja muilla tärkeimmillä viejäalueilla.
            
            
               (2)Maidon tuotanto kasvaa unionissa tasaisesti, koska unionissa on tehty investointeja maidontuotantokapasiteettiin maitokiintiöiden poistumisen ja maailmanmarkkinoiden keskipitkän aikavälin positiivisten näkymien vuoksi. Ylimääräiset tuotetut maitomäärät jalostetaan esimerkiksi voiksi ja rasvattomaksi maitojauheeksi, koska näitä tuotteita voidaan varastoida pitkään. 
            
         
         
            
               (3)Tämän vuoksi rasvattoman maitojauheen hinnat laskivat unionissa vuosina 2014 ja 2015 julkisen intervention hinnan tasolle.
            
            
               (4)Neuvoston asetuksen (EU) N:o 1370/2013
                  1
                3 artiklassa vahvistetaan määrälliset rajoitukset, kun voin ja rasvattoman maitojauheen ostaminen tapahtuu kyseisen asetuksen 2 artiklassa tarkoitettuun kiinteään hintaan. Kun kyseiset rajat saavutetaan, ostamisen on tapahduttava enimmäisostohinnan määrittämiseksi tarjouskilpailumenettelyllä.
            
            
               (5)Alkuperäinen 109 000 tonnin määrällinen rajoitus, joka koskee rasvattoman maitojauheen ostamista asetuksessa (EU) N:o 1370/2013 vahvistettuun kiinteään hintaan, saavutettiin 31. maaliskuuta 2016.
            
            
               (6)Jotta maito- ja maitotuoteala voisi löytää uuden tasapainon nykyisessä vakavassa markkinatilanteessa ja jotta luottamus interventiomekanismien tehokkuuteen säilyisi, määrälliset rajoitukset, jotka liittyvät voin ja rasvattoman maitojauheen ostamiseen kiinteään hintaan vuonna 2016, kaksinkertaistettiin neuvoston asetuksella (EU) 2016/591
                  2
               .
            
            
               (7)Ennen päätöksen (EU) 2016/591 voimaantuloa toteutettiin tarjouskilpailumenettely, jossa ostettiin 27 000 tonnia rasvatonta maitojauhetta.
            
            
               (8)Koska ostamista kiinteillä hinnoilla jatkettiin uuden määrällisen rajoituksen käyttöönoton jälkeen, rasvatonta maitojauhetta on ostettu viikoittain paljon enemmän kuin alkuvuodesta. Tämän vuoksi on odotettavissa, että uusi määrällinen rajoitus saavutetaan pian.
            
            
               (9)Jos ennen tämän asetuksen voimaantuloa järjestetään tarjouskilpailu, on asianmukaista varmistaa, että mahdollisesti sen nojalla ostettuja määriä ei oteta huomioon määritettäessä käytettävissä olevia määriä rasvattoman maitojauheen ostamiseksi kiinteään hintaan vuonna 2016.
            
            
               (10)Jotta voidaan varmistaa, että tässä asetuksessa säädetty tilapäinen toimenpide vaikuttaa markkinoihin välittömästi ja edistää hintojen vakautumista, tämän asetuksen olisi tultava voimaan sitä päivää seuraavana päivänä, jona se julkaistaan,
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               Korvataan asetuksen (EU) N:o 1370/2013 3 artiklan 1 kohdan toinen alakohta seuraavasti:
            
            
               ”Poiketen siitä, mitä ensimmäisessä alakohdassa säädetään, voin ja rasvattoman maitojauheen ostoihin kiinteään hintaan vuonna 2016 sovellettavat määrälliset rajoitukset ovat 100 000 tonnia voita ja 350 000 tonnia rasvatonta maitojauhetta. Jos tarjouskilpailu toteutettiin ennen [voimaantulopäivämäärä], kyseisessä menettelyssä ostettuja määriä ei vähennetä edellä mainituista määrällisistä rajoituksista.”
            
            
               2 artikla
            
            
               Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
               
            
            
                     
                        RAHOITUSSELVITYS
                     
                  
                  
                     
                        FS/16/CM/aj 2770087 
                        agri.ddg2.c.3(2016) 2751015
                     
                  
               
                     
                  
                  
                     
                        6.142.2016.1
                     
                  
               
                     
                  
                  
                     
                        PÄIVÄMÄÄRÄ: 11.5.2016
                     
                     
                  
               
                     
                        1.
                     
                  
                  
                     
                        BUDJETTIKOHTA:
                     
                     
                     
                        05 02 12 02
                     
                     
                  
                  
                     
                        MÄÄRÄRAHAT:
                     
                     
                        milj. euroa
                     
                     
                        17,0
                     
                     
                  
               
                     
                        2.
                     
                  
                  
                     
                        OTSIKKO:
                     
                     
                        Luonnos: NEUVOSTON ASETUS maataloustuotteiden yhteiseen markkinajärjestelyyn liittyvien tiettyjen tukien ja vientitukien vahvistamista koskevien toimenpiteiden määrittämisestä annetun asetuksen (EU) N:o 1370/2013 muuttamisesta rasvattoman maitojauheen ostoihin sovellettavan määrällisen rajoituksen osalta
                     
                     
                  
               
                     
                        3.
                     
                  
                  
                     
                        OIKEUSPERUSTA:
                     
                     
                        Euroopan unionin toiminnasta tehdyn sopimuksen 43 artiklan 3 kohta
                     
                     
                  
               
                     
                        4.
                     
                  
                  
                     
                        TAVOITE:
                     
                     
                        Asetusluonnoksella nostetaan rasvattoman maidon kiinteään hintaan tapahtuviin ostoihin vuonna 2016 sovellettavia määrällisiä rajoituksia.
                     
                  
               
                     
                        5.
                     
                  
                  
                     
                        VAIKUTUKSET TALOUSARVIOON
                     
                  
                  
                     
                        12 kk:n AJANJAKSO
                        (milj. euroa)
                     
                  
                  
                     
                        KULUVA VARAINHOITOVUOSI
                     
                     
                        2016
                     
                     
                        (milj. euroa)
                     
                  
                  
                     
                        SEURAAVA VARAINHOITOVUOSI
                     
                     
                        2017
                     
                     
                        (milj. euroa)
                     
                  
               
                     
                        5.0
                     
                  
                  
                     
                        MENOT
                     
                     
                        -
                              EU:N TALOUSARVIOSTA
                        (TUET/INTERVENTIOT)
                     
                     
                        -
                              KANSALLISISTA TALOUSARVIOISTA
                     
                     
                        -
                              MUISTA LÄHTEISTÄ
                     
                  
                  
                     
                        -
                     
                     
                        -
                     
                  
                  
                     
                        -
                     
                     
                        -
                     
                  
                  
                     
                        -
                     
                     
                        -
                     
                  
               
                     
                        5.1
                     
                  
                  
                     
                        TULOT
                     
                     
                        -
                              EU:N OMAT VARAT 
                        (MAKSUT/TULLIT)
                     
                     
                        -
                              KANSALLISISTA TALOUSARVIOISTA
                     
                  
                  
                     
                  
                  
                     
                  
                  
                     
                  
               
                     
                  
                  
                     
                  
                  
                     
                        2018
                     
                  
                  
                     
                        2019
                     
                  
                  
                     
                        2020
                     
                  
                  
                     
                        2021
                     
                  
               
                     
                        5.0.1
                     
                  
                  
                     
                        ARVIOIDUT MENOT
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        5.1.1
                     
                  
                  
                     
                        ARVIOIDUT TULOT
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        5.2
                     
                  
                  
                     
                        LASKUTAPA:
                     
                  
               
                     
                        6.0
                     
                  
                  
                     
                        MAHDOLLISUUS RAHOITUKSEEN TOTEUTETTAVANA OLEVAN TALOUSARVION KYSEISEEN LUKUUN OTETUISTA MÄÄRÄRAHOISTA
                     
                  
                  
                     
                        KYLLÄ
                     
                  
               
                     
                        6.1
                     
                  
                  
                     
                        MAHDOLLISUUS RAHOITUKSEEN TOTEUTETTAVANA OLEVAN TALOUSARVION LUKUJEN VÄLISILLÄ SIIRROILLA
                     
                  
                  
                     
                        KYLLÄ
                     
                  
               
                     
                        6.2
                     
                  
                  
                     
                        LISÄTALOUSARVION TARVE
                     
                  
                  
                     
                        EI
                     
                  
               
                     
                        6.3
                     
                  
                  
                     
                        MYÖHEMPIIN TALOUSARVIOIHIN OTETTAVAT MÄÄRÄRAHAT
                     
                  
                  
                     
                        EI
                     
                  
               
                     
                        HUOMAUTUKSIA:
                     
                     
                     
                        Määrällisiä rajoituksia, jotka liittyvät kiinteään hintaan tapahtuviin ostoihin julkiseen interventioon, ehdotetaan nostettavan toistamiseen rasvattoman maitojauheen osalta (350 000 tonnia 218 000 tonnin sijasta). On erittäin todennäköistä, että voimassa oleva rajoitus saavutetaan ja ostot pitäisi tehdä tarjouskilpailumenettelyllä enimmäisostohinnan määrittämiseksi. Tarjouskilpailuista saatujen aikaisempien kokemusten perusteella arvioidaan kuitenkin, että tarjouskilpailulla määritetyt ostohinnat olisivat asettuneet hyvin lähelle kiinteää interventiohintaa, joten ehdotuksen tosiasialliset talousarviovaikutukset ovat hyvin vähäiset tarjouskilpailulla tehtäviin ostoihin verrattuna. 
                     
                     
                  
               
         
            
                  
                     (1)
                  Neuvoston asetus (EU) N:o 1370/2013, annettu 16 päivänä joulukuuta 2013, maataloustuotteiden yhteiseen markkinajärjestelyyn liittyvien tiettyjen tukien ja vientitukien vahvistamista koskevien toimenpiteiden määrittämisestä (EUVL L 346, 20.12.2013, s. 12).
               
               
                  
                     (2)
                  Neuvoston asetus (EU) 2016/591, annettu 15 päivänä huhtikuuta 2016, maataloustuotteiden yhteiseen markkinajärjestelyyn liittyvien tiettyjen tukien ja vientitukien vahvistamista koskevien toimenpiteiden määrittämisestä annetun asetuksen (EU) N:o 1370/2013 muuttamisesta voin ja rasvattoman maitojauheen ostoihin sovellettavien määrällisten rajoitusten osalta (EUVL L 103, 19.4.2016, s. 3).